E 1890 e reas Gauguin e vennozh da vont da Dahiti. A-drugarez dur werzh livadurioù e Pariz en Hôtel Drouot e miz Chwevrer 1891, ha da zarvoudoù all evel ur banvez hag ur sonadeg e tastumas archant a-walch. Goude ur weladenn de wreg ha de vugale e Kopenhagen, evit ar wezh diwezhañ, Gauguin a lochas evit Tahiti dar chentañ a viz Ebrel 1891, o prometiñ e tistrofe pinvidik hag e krogfe an traoù a-nevez. Fellout a rae dezhañ techet sevenadur Europa ha kement zo kalvezel ha kendivizadel. Koulskoude e kasas gantañ un dastumad skeudennoù dindan stumm poltredoù, tresadennoù ha stampennoù.